O‘zbekistonliklar Google Play Movies’da kino ko‘rish imkoniga ega bo‘ldi

Google o‘zining Google Play Movies loyihasini O‘zbekistonga foydalanish uchun ochdi, deb yozadi “Kun” iLike.uz ma’lumotiga asoslanib.

 Skrinshot: play.google.com
2014-yilning mart oyida Google Play Movies’da foydalanish huquqi 40 ta mamlakatga berilgan edi, 20-iyun kuni yana 21 ta mamlakat foydalanuvchilari servisdan foydalanish imkoniga ega bo‘ldi.
O‘zbekistondan tashqari, Google Play Movies Markaziy Osiyo va Kavkazning boshqa mamlakatlari – Armaniston, Ozarbayjon, Qozog‘iston, Qirg‘iziston, Turkmaniston va Tojikiston uchun ham ochilgan.
Servisdan Android va iOS smartfonlar orqali foydalanish uchun Play Movies ilova-dasturini o‘rnatib olish kerak, kompyuter va boshqa operatsion tizimdagi smartfonlarda esa bevosita brauzerda ko‘rish mumkin.